එඩ්නා සුගතපාල කියන්නේ අපේ රංගන ක්ෂේත්‍රයේ කලකට ඉහත බොහොම ඉහළ ජනප්‍රියත්වයක් දරාගෙන සිටි රංගන ශිල්පිනියක්. 1966 වසරේදී සිය කලා ජීවිතය ආරම්භ කරමින් ක්ෂේත්‍රයට පිවිසි ඇය සැනසුම කොතැනද, සූරයන්ගෙත් සූරයා, මිරිගුව, හිත හොඳ කොල්ලෙක්, වීදුරු ගෙවල් ඇතුළුව චිත්‍රපට රැසක වගේම දත් කැකුළුපාලා, කළු හංසයා, එකට ගැටුම, කුමාරිහාමි වැනි ටෙලි නාට්‍ය තුළින්ද ඔබ හමුවට පැමිණියා.ලාංකේය සිනමා ඉතිහාසයේ ජ්‍යෝතිෂ්‍ය ශාස්ත්‍රය හදාරා ඇති එකම නිළිය ලෙස නමක් තබා ඇති ඇය හවායන් ගිටාරය, විදුලි ඕගනය, පියානෝව, පියානෝ එකෝඩියන් යන සංගීත භාණ්ඩ වාදනයේද දස්කම් දක්වමින් සංගීත ගුරුවරියකද වන්නීය.